钦定古今图书集成/明伦汇编/官常典/第591卷 > 宋
## 钦定古今图书集成/明伦汇编/官常典/第591卷 > 宋

宋初，以河渠隶三司，后专置都水监以领其事。
按《宋史职官志》：都水监旧隶三司河渠。案：嘉祐三年，
始专置监以领之，判监事一人，以员外郎以上充；同
判监事一人，以朝官以上充；丞二人，主簿一人，并以
京朝官充。轮遣丞一人出外治河埽之事，或一岁再
岁而罢。其有谙知水政，或至三年置局于澶州，号曰
外监。元丰正名，置使者一人，丞二人，主簿一人。使者
掌中外川泽、河渠、津梁、堤堰、疏凿浚治之事，丞参领
之。凡治水之法，以防止水，以沟荡水，以浍泻水，以陂
池潴水。凡江、河、淮、海所经都邑，皆颁其禁令，视汴、洛
水势涨涸增损而调节之。凡河防，谨其法禁，岁计筊。
“之数，前期储积，以时颁用，各随其所治地而任其
责。兴役以后月至十月止，民功则随其先后，毋过一
月。若导水溉田及疏治壅积为民利者，定其赏罚。凡
修堤岸、植榆柳，则视其勤惰多寡以为殿最。南、北外
都水丞各一人，都提举官八人，监埽官百三十有五
人，皆分职莅事；即干机速，非外丞所能治，则使者行
视”河渠事。元祐八年，诏提举汴河堤岸司隶本监。先
是，导洛入汴，专置堤岸司，至是亦归之有司。元祐四
年，置外都水使者。五年，诏南、北外都水丞并以三年
为任。七年，方议回河东流，乃诏河北东、西漕臣及开
封府界提点各兼南、北外都水事。绍圣元年罢。元符
三年，诏罢北外都水丞，以河事委之漕臣。三年复置。
重和元年，工部尚书王诏言：“乞选差曾任水官谙练
者为南、北两外丞。”从之。宣和三年，诏罢南北外都水
丞司，依元丰法，通差文武官一员，分案七，置吏三十
有七。所隶有街道司，掌辖治道路人兵，若车驾行幸，
则前期修治，有积水则疏导之。

### 太祖开宝五年二月丙子诏沿河十七州各置河堤判官一员

按：《宋史太祖本纪》云云。

### 仁宗嘉祐三年十一月己丑置都水监罢三司河渠司

按：《宋史仁宗本纪》云云。

### 神宗熙宁九年九月丙寅置河北河防水利司

按：《宋史神宗本纪》云云。

### 元丰三年五月甲申诏改都大提举导洛通汴司为都提举汴河堤岸司

按：《宋史神宗本纪》云云。

### 哲宗元祐四年秋七月丙子诏复外都水使者

按：《宋史哲宗本纪》云云。

元祐五年冬十月癸巳，罢提举修河司。

按：《宋史哲宗本纪》云云。

### 高宗建炎四年置都水使者

按《宋史高宗本纪》不载。按《职官志》：“建炎四年，诏都
水监置使者一员。”

### 绍兴九年复置都水南北丞

按《宋史高宗本纪》，绍兴九年秋七月丙戌，复置都水
南北丞各一员。按《职官志》：“绍兴九年复置南北外
都水丞各一员，南丞于应天府，北丞于东京置司。
绍兴十年，诏都水事归于工部，不复置官。”

按《宋史高宗本纪》不载。按《职官志》云云。